b'\n_START_ARTICLE_\nHartford Wolf Pack\n_START_SECTION_\nHistoria\n_START_PARAGRAPH_\nSeura perustettiin nimell\xc3\xa4 Hartford Wolf Pack 1997, kun NHL:ss\xc3\xa4 pelannut Hartford Whalers muutti Raleighiin, Pohjois-Carolinaan. Seurasta tuli Carolina Hurricanes. Wolf Pack tunnettiin ennen nimill\xc3\xa4 Binghamton Rangers, Binghamton Whalers ja Providence Reds.  Seura pelasi ensimm\xc3\xa4isen ottelunsa 3. elokuuta 1997. Se pelasi AHL:n pudotuspeleiss\xc3\xa4 12 vuotena per\xc3\xa4kk\xc3\xa4in ennen vuotta 2010, jolloin se j\xc3\xa4i ensimm\xc3\xa4isen kerran Hartfordin-vuosinaan pudotuspelien ulkopuolelle. _NEWLINE_Howard Baldwin osti Wolf Packin syyskuussa 2010. Whalersin alkuper\xc3\xa4isiin omistajiin kuulunut Baldwin ilmoitti, ett\xc3\xa4 joukkue vaihtaa nimens\xc3\xa4 Connecticut Whaleksi kauden 2010\xe2\x80\x932011 aikana. Nimi valittiin Whalers- ja Wolf Pack -faneilta saadun palautteen mukaan. Fanit ovat kutsuneet Hartford Whalersia "The Whaleksi", joten joukkueen uusi nimi oli jo ennest\xc3\xa4\xc3\xa4n tuttu. Joukkue pelasi ensimm\xc3\xa4ist\xc3\xa4 kertaa Connecticut Whale -nimell\xc3\xa4 ja uudella peliasulla 27. marraskuuta Bridgeport Sound Tigersia vastaan. Ottelua oli seuraamassa organisaation historian toiseksi suurin yleis\xc3\xb6m\xc3\xa4\xc3\xa4r\xc3\xa4 \xe2\x80\x93 13\xc2\xa0089 katsojaa._NEWLINE_Vuonna 2013 seuran ja sen kotiareenan hallinnointi siirtyi Global Spectrum -yritykselle. Seuran nimi vaihdettiin Connecticut Whalesta takaisin Hartford Wolf Packiksi ennen kauden 2013\xe2\x80\x932014 alkua.'